Lapsele ka tohutult meeldis ja  pidas ilusti terve pika tee 5 plussi peale vastu, sest linn oli ka lisaks kõigele väga lapsesõbralik, mingite vahemaade tagant olid mänguväljakud karussellide ja mingite hüppe- ja ronimisatraktsioonidega ja päris õhtul ilusti karussellidel tuled põlesid ja lapsi oli ka murdu. Ja Kärt sai esimest korda elus autodroomiga ka sõita - noooh, sellest oli ta varem ka unistanud. Aga no teate küll neid autosid seal - vahel pööravad nii kuis jumal juhatab ja vahel sõidavad tagurpidi ja no kuna Kärt on ikkagi tõeline  daam, siis ei tulnud tal ka see gaasile vajutamine alati kõige paremini välja, nii et suure osa seisi ta auto paigal. Lõpuks lahkus autost suuure hüsteerilise nutuga… Mille peale üks mees tuli ja teatas, et tema pojal (no ikka paar aastat vanem kärdist) hakkas nii kurb, et Kärt nuttis ja et tal välja ei tulnud, et ta võtb Kärdi oma auto peale ja sõidutab teda. Ja siis istuski tõeline daam oma pika roosa kleidiga selle poisi kõrvale ja oli igatepidi üliõnnelik selle sõiduga, vahepeal lubas see poiss tal isegi  roolist kinni hoida:))